Vladimír Martinec

Vladimír Martinec (* 22. december 1949, Lomnice nad Popelkou) je bývalý česko-slovenský hokejista, hrajúci na pozícii pravého krídla, otec hokejistu Tomáša Martinca mladšieho. Po skončení aktívnej hráčskej činnosti sa stal trénerom. 

Vladimír Martinec je trojnásobným majstrom sveta v rokoch 1972, 1976 a 1977, štvornásobným majstrom Európy (1971, 1972, 1976 a 1977), majstrom Európy v kategórii juniorov do 19 rokov v roku 1968 a majstrom Česko-Slovenska v roku 1973 v drese Tesly Pardubice.

V Tesle Pardubice a v česko-slovenskej reprezentácii vytvoril údernú útočnú trojicu s Jiřím Novákom a Bohuslavom Šťastným.

Vo funkcii asistenta trénera získal s českou reprezentáciou tri tituly majstra sveta (1999, 2000 a 2001).

 Zdroj 

Kategória:Česko-slovenskí hokejisti
Kategória:Českí hokejisti
Kategória:Majstri sveta v ľadovom hokeji
Kategória:Strieborní olympijskí medailisti v ľadovom hokeji
Kategória:Bronzoví olympijskí medailisti v ľadovom hokeji
Kategória:Česko-slovenskí strieborní olympijskí medailisti
Kategória:Česko-slovenskí bronzoví olympijskí medailisti
Kategória:Hráči HC Pardubice
Kategória:Hráči HC Dukla Jihlava
Kategória:Hráči ESV Kaufbeuren
Kategória:Osobnosti z Pardubíc